### NN 17/2025 (3.2.2025.), Zakon o prijenosu vlasništva nekretnina na Sindikalni fond nekretnina i na sindikate

HRVATSKI SABOR

159

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRIJENOSU VLASNIŠTVA NEKRETNINA NA SINDIKALNI FOND NEKRETNINA I NA SINDIKATE

Proglašavam Zakon o prijenosu vlasništva nekretnina na Sindikalni fond nekretnina i na sindikate, koji je Hrvatski sabor donio na sjednici 24. siječnja 2025.

Klasa: 011-02/25-02/02
 Urbroj: 71-10-01/1-25-2
 Zagreb, 29. siječnja 2025.

Predsjednik
 Republike Hrvatske
 Zoran Milanović, v. r.

ZAKON

O PRIJENOSU VLASNIŠTVA NEKRETNINA NA SINDIKALNI FOND NEKRETNINA I NA SINDIKATE

I. OPĆE ODREDBE

Članak 1.

(1) Ovim se Zakonom uređuje prijenos prava vlasništva nekretnina na kojima su pravo raspolaganja ili pravo korištenja imale bivše društveno-političke organizacije i priznavanje prava vlasništva na nekretninama Sindikalnom fondu nekretnina odnosno sindikalnim središnjicama ili sindikatima, te osnivanje Sindikalnog fonda nekretnina (u daljnjem tekstu: Fond) i druga pitanja u vezi s tim.

(2) Ministarstvo nadležno za provedbu ovoga Zakona je ministarstvo nadležno za upravljanje nekretninama u vlasništvu Republike Hrvatske (u daljnjem tekstu: Ministarstvo).

Članak 2.

Izrazi i pojmovi koji se koriste u ovome Zakonu, a imaju rodno značenje odnose se jednako na muški i ženski rod.

Članak 3.

(1) Odredbe ovoga Zakona primjenjuju se na nekretnine popisane u prilozima I., II., III., i IV. koji čine sastavni dio ovoga Zakona

(2) U Prilogu I. ovoga Zakona navedene su nekretnine koje se na temelju ovoga Zakona prenose u vlasništvo Fonda.

(3) U Prilogu II. ovoga Zakona navedene su nekretnine koje su u zemljišnim knjigama i dalje upisane kao vlasništvo Saveza samostalnih sindikata Hrvatske i na kojima se, na temelju ovoga Zakona, priznaje vlasništvo Saveza samostalnih sindikata Hrvatske.

(4) U Prilogu III. ovoga Zakona navedene su nekretnine koje se, na temelju ovoga Zakona, prenose u vlasništvo točno određenim sindikatima ili se priznaje vlasništvo točno određenih sindikata te su, uz svaku nekretninu, navedeni i sindikati na koje se te nekretnine prenose odnosno sindikati kojima se priznaje vlasništvo tih nekretnina.

(5) U Prilogu IV. ovoga Zakona navedene su nekretnine koje će Republika Hrvatska prenijeti na Fond ili na pojedine sindikate kad se ostvare za to potrebni preduvjeti.

(6) Republika Hrvatska poduzet će sve potrebne radnje da se u najkraćem mogućem roku ostvare potrebni preduvjeti za prijenos nekretnina iz Priloga IV. ovoga Zakona na Fond ili na pojedine sindikate.

II. PRIJENOS VLASNIŠTVA NA NEKRETNINAMA

Članak 4.

(1) Upis prava vlasništva na nekretninama iz članka 3. ovoga Zakona provest će se na temelju ovoga Zakona u korist Fonda odnosno sindikata, prema pravilima zemljišnoknjižnog prava, ako ovim Zakonom nije drukčije određeno.

(2) Za upis prava vlasništva u korist Fonda na nekretninama popisanim u Prilogu I. ovoga Zakona pod nazivom Nekretnine Sindikalnog fonda nekretnina, uz prijedlog za uknjižbu prilaže se izvadak iz sudskog registra kojim se potvrđuje osnivanje i upis u sudski registar Fonda u skladu s odredbama ovoga Zakona.

(3) Nadležni općinski sud provest će upis prava vlasništva s Republike Hrvatske, kao knjižnog prednika u korist Fonda odnosno sindikata, kao stjecatelja vlasništva na nekretninama iz priloga ovoga Zakona na kojima se prenosi vlasništvo na temelju ovoga Zakona, a u slučaju izvanknjižnog vlasništva Republike Hrvatske upis će se provesti u korist Fonda kao stjecatelja uz dokaz o neprekinutom nizu izvanknjižnih stjecanja, od knjižnog prednika do stjecatelja, uzimajući u obzir i odredbe o prijenosu vlasništva na temelju ovoga Zakona.

(4) Iznimno od stavka 3. ovoga članka, ako su sindikati ili sindikalne središnjice kojima se ovim Zakonom priznaje pravo vlasništva već upisani kao vlasnici u zemljišnim knjigama, neće se provoditi novi upis prava vlasništva, a Republika Hrvatska odustat će od daljnjih sudskih postupaka u kojima pokušava ostvariti svoja vlasnička prava.

(5) Uvjet za upis prava vlasništva s Republike Hrvatske, kao knjižnog prednika u korist Fonda na nekretninama popisanim u Prilogu IV. ovoga Zakona pod nazivom Nekretnine za izdavanje tabularne izjave je tabularna izjava koju će izdati Ministarstvo.

(6) Iznimno od članka 3. stavka 5. ovoga Zakona, Vlada Republike Hrvatske ovlaštena je donijeti odluku da nekretnina navedena u točki 1. Priloga IV. ovoga Zakona predstavlja nekretninu od interesa za Republiku Hrvatsku i da će, kada se ostvare preduvjeti za prijenos nekretnine na Fond, umjesto prijenosa nekretnine Fondu isplatiti tržišnu vrijednost nekretnine.

(7) Ako se za izvanknjižnu nekretninu ne može priložiti isprava odnosno dokaz o neprekinutom nizu izvanknjižnih stjecanja, vlasništvo Fonda na nekretninama upisat će se na temelju odluke suda za osobu koja u nizu stjecanja ne raspolaže potrebnom ispravom odnosno na temelju dokaza u smislu članka 364. Zakona o vlasništvu i drugim stvarnim pravima (»Narodne novine«, br. 91/96., 68/98., 137/99., 22/00., 73/00., 114/01., 79/06., 141/06., 146/08., 38/09., 153/09., 143/12., 152/14., 81/15. i 94/17.).

(8) Sve što je ovim Zakonom određeno za upis vlasništva Fonda odnosno sindikata kao stjecatelja na nekretninama vrijedi i za njihove pravne sljednike.

Članak 5.

(1) U smislu zakona kojim je uređen porez na promet nekretnina, stjecanje nekretnina na temelju ovoga Zakona smatra se stjecanjem nekretnine u skladu s propisima kojima se uređuje pretvorba društvenog vlasništva u druge oblike vlasništva.

(2) Pravni poslovi iz stavka 1. ovoga članka ne smatraju se pravnim poslovima za koje postoji obveza izrade energetskog certifikata.

III. SINDIKALNI FOND NEKRETNINA

Članak 6.

(1) Za obavljanje poslova stjecanja prava vlasništva, upravljanja i raspolaganja nekretninama iz članka 3. ovoga Zakona, za poslove upravljanja i raspolaganja nekretninama stečenim od osnivača te drugim nekretninama koje će Fond steći u vlasništvo, kao i za obavljanje drugih poslova određenih ovim Zakonom i Statutom Fonda osniva se Sindikalni fond nekretnina.

(2) Osnivači Sindikalnog fonda nekretnina su udruge sindikata više razine utvrđene rješenjem Ministarstva gospodarstva, rada i poduzetništva klasa: UP/I-006-04/07-01/22, urbroj: 526-08-01-02/1-09-33 od 1. travnja 2009.

(3) Fond se osniva kao pravna osoba, a započinje s radom danom upisa u sudski registar.

(4) Međusobna prava i obveze koje nisu propisane ovim Zakonom osnivači Sindikalnog fonda nekretnina uredit će ugovorom o osnivanju.

(5) Ugovor o osnivanju Fonda temeljit će se na Sporazumu o podjeli sindikalnih nekretnina sklopljenom između udruga sindikata više razine 27. srpnja 2010.

(6) U skladu sa Sporazumom iz stavka 5. ovoga članka, na Fondu se vlasnički udjeli utvrđuju u sljedećim omjerima:

– Savez samostalnih sindikata Hrvatske stječe udio od 32,58

– Nezavisni hrvatski sindikati stječu udio od 29,97

– Matica sindikata Hrvatske stječe udio od 22,49

– Hrvatska udruga sindikata stječe udio od 9,81

– Udruga radničkih sindikata Hrvatske stječe udio od 5,16.

(7) Udruge sindikata više razine iz stavka 2. ovoga članka imaju sva osnivačka prava i dužnosti u vezi s Fondom.

Članak 7.

(1) Fond u pravnom prometu sudjeluje pod nazivom: Sindikalni fond nekretnina.

(2) Skraćeni naziv Fonda je: SFN.

(3) Sjedište Fonda je u Zagrebu.

(4) Fond se upisuje u sudski registar mjesno nadležnog trgovačkog suda.

Članak 8.

(1) Statut Fonda donosi Upravni odbor Fonda.

(2) Statutom Fonda pobliže se uređuje ustrojstvo, ovlasti i način odlučivanja pojedinih tijela, njihova prava i obveze, ograničenja u vezi sa stjecanjem, opterećivanjem i otuđivanjem nekretnina i druge imovine, način rada te druga pitanja od važnosti za obavljanje djelatnosti i poslovanje Fonda.

(3) Svi drugi opći akti Fonda moraju biti u skladu s odredbama ovoga Zakona i Statutom Fonda.

Članak 9.

(1) Fond je, osim nekretnina koje mu prenosi Republika Hrvatska na temelju ovoga Zakona, ovlašten stjecati i drugu imovinu u svoje ime i za svoj račun.

(2) Fond je ovlašten u skladu s odredbama ovoga Zakona i Statuta Fonda upravljati i raspolagati imovinom Fonda, prodavati je, davati u zakup, zalagati je i na drugi način opterećivati i otuđivati.

Članak 10.

Za svaku poslovnu godinu Upravni odbor Fonda donosi program rada i financijski plan.

Članak 11.

Fond obavlja sljedeće poslove:

– upravlja i raspolaže nekretninama stečenim od Republike Hrvatske na temelju ovoga Zakona, kao i drugim nekretninama koje stekne u skladu s ovim Zakonom, Statutom Fonda i posebnim propisima

– sređuje i prikuplja potrebnu vlasničku i ostalu dokumentaciju za nekretnine kojima upravlja i raspolaže te obavlja potrebne upise za te nekretnine u zemljišne knjige i u druge javne registre i očevidnike

– priprema i provodi podjelu i prijenos vlasništva na nekretninama koje stekne u vlasništvo s Fonda na osnivače Fonda i druge sindikate u skladu s ovim Zakonom i Statutom Fonda

– obavlja druge poslove u skladu s ovim Zakonom i Statutom Fonda te posebnim propisima.

Članak 12.

(1) Za obavljanje stručnih i administrativno-tehničkih poslova Fond ima stručnu službu i po potrebi savjetodavna tijela.

(2) Na prava, obveze i odgovornosti zaposlenih u Fondu primjenjuje se zakon kojim se uređuju radni odnosi i drugi propisi o radu.

Članak 13.

(1) Fond se financira iz vlastitih prihoda, sredstava osnivača Fonda i sredstava pribavljenih iz drugih izvora.

(2) Fond upravlja i raspolaže sredstvima za poslove i namjene utvrđene ovim Zakonom i Statutom Fonda.

(3) Fond odgovara za obveze cjelokupnom svojom imovinom.

(4) Imovinu Fonda čine nekretnine stečene na temelju ovoga Zakona od Republike Hrvatske, druge stvari i prava koje Fond stekne, sredstva pribavljena od osnivača i sredstva koja Fond stekne na drugi način u svom poslovanju.

(5) Imovinom Fonda raspolaže Upravni odbor i direktor Fonda u skladu s ovim Zakonom i Statutom Fonda.

Članak 14.

(1) Fond može s naknadom ili bez naknade nekretnine stečene od Republike Hrvatske, na temelju ovoga Zakona, davati na korištenje i prenositi vlasništvo na tim nekretninama osnivačima Fonda, kao i drugim sindikatima u skladu s ovim Zakonom i Statutom Fonda te drugim općim aktima Fonda.

(2) Odluku o prijenosu vlasništva nekretnina iz stavka 1. ovoga članka donosi direktor Fonda, uz prethodnu pisanu suglasnost Upravnog odbora Fonda.

(3) Prethodna pisana suglasnost Upravnog odbora Fonda uvjet je za svaki prijenos vlasništva na nekretninama s Fonda na pravnu ili fizičku osobu neovisno o tome je li prijenos vlasništva naplatan ili nenaplatan.

(4) Pravni poslovi i druge isprave sklopljeni ili izdani pravnim i fizičkim osobama u vezi s prijenosom vlasništva na nekretninama iz članka 3. ovoga Zakona koje Fond stječe od Republike Hrvatske na temelju ovoga Zakona, kao i na drugim nekretninama koje Fond stekne u svom poslovanju za koje nije dobivena prethodna pisana suglasnost Upravnog odbora Fonda ništetne su, neovisno o načinu stjecanja.

(5) Sredstva Fonda mogu se na način i uz uvjete definirane Statutom Fonda isplaćivati osnivačima Fonda i drugim sindikatima za njihove potrebe odlukom direktora Fonda, uz prethodnu pisanu suglasnost Upravnog odbora Fonda.

Članak 15.

(1) Fond je u slučaju prodaje nekretnine koju je stekao na temelju ovoga Zakona dužan pisanom ponudom tu nekretninu najprije ponuditi Republici Hrvatskoj, odnosno ministarstvu nadležnom za državnu imovinu, a Republika Hrvatska, odnosno ministarstvo nadležno za državnu imovinu dužno je u roku od 30 dana od zaprimanja pisane ponude obavijestiti Fond o prihvaćanju pisane ponude.

(2) Ako Republika Hrvatska, odnosno ministarstvo nadležno za državnu imovinu ne prihvati ponudu u roku iz stavka 1. ovoga članka, Fond je dužan tu nekretninu pod istim uvjetima ponuditi na prodaju jedinici područne (regionalne) samouprave na čijem se području nekretnina nalazi, koja je dužna u roku od 30 dana od zaprimanja pisane ponude obavijestiti Fond o prihvaćanju pisane ponude.

(3) Ako jedinica područne (regionalne) samouprave ne prihvati ponudu u roku iz stavka 2. ovoga članka, Fond je dužan tu nekretninu pod istim uvjetima ponuditi na prodaju jedinici lokalne samouprave na čijem se području nekretnina nalazi, koja je dužna u roku od 30 dana od zaprimanja pisane ponude obavijestiti Fond o prihvaćanju pisane ponude.

(4) Iznimno od stavaka 1. do 3. ovoga članka, ako je nekretnina kulturno dobro zaštićeno posebnim rješenjem ili kulturno dobro unutar zaštićene kulturno-povijesne cjeline upisane u Listu svjetske baštine ili Listu ugrožene svjetske baštine, prvenstvo u ostvarenju prava prvokupa određuje se sukladno odredbama zakona kojim je uređena zaštita i očuvanje kulturnih dobara.

(5) Nakon isteka roka iz stavka 3. ovoga članka Fond može nekretninu prodati trećoj osobi pod uvjetima koji za kupca nisu povoljniji od uvjeta sadržanih u ponudi iz stavaka 1. do 3. ovoga članka.

(6) Pravni poslovi sklopljeni protivno odredbama ovoga članka su ništetni.

Članak 16.

(1) Tijela Fonda su: Upravni odbor i direktor Fonda te zamjenik direktora Fonda.

(2) Fondom upravlja Upravni odbor u skladu s ovim Zakonom i Statutom Fonda, kojim se uređuje djelokrug, ovlaštenja i odgovornosti Upravnog odbora u skladu s ovim Zakonom.

(3) Sva pitanja od važnosti za rad Upravnog odbora Fonda, koja nisu uređena ovim Zakonom, uređuju se Ugovorom o osnivanju Fonda i Statutom Fonda.

Članak 17.

(1) Upravni odbor ima pet članova, od kojih je jedan predsjednik Upravnog odbora i jedan zamjenik predsjednika Upravnog odbora.

(2) Predsjednika, zamjenika predsjednika i tri člana Upravnog odbora imenuju i razrješuju dužnosti osnivači jednoglasno.

(3) Predsjednik, zamjenik predsjednika i članovi Upravnog odbora imenuju se na razdoblje od četiri godine te mogu biti imenovani najviše dva mandata zaredom.

(4) Upravni odbor donosi odluke većinom glasova svojih članova.

(5) Način rada i donošenje odluka Upravnog odbora pobliže se uređuje Poslovnikom o radu Upravnog odbora.

(6) Upravni odbor Fonda obavlja sljedeće poslove:

– donosi Statut Fonda i druge opće akte Fonda

– utvrđuje poslovnu politiku Fonda

– donosi financijski plana Fonda i njegove izmjene i dopune

– donosi program rada Fonda

– donosi Poslovnik o radu Upravnog odbora

– izrađuje izvješće o godišnjem radu i poslovanju Fonda te usvaja godišnje izvješće o financijskom poslovanju Fonda

– predlaže godišnji Plan upravljanja nekretninama

– nadzire izvršenje programa rada, financijskog plana i Plana upravljanja nekretninama Fonda

– imenuje direktora Fonda i zamjenika direktora Fonda i sklapa ugovore s njima u ime Fonda

– donosi odluke i akte iz djelokruga Fonda

– odlučuje i o drugim pitanjima u skladu s ovim Zakonom i Statutom Fonda.

Članak 18.

(1) Direktor Fonda vodi poslove Fonda, predstavlja ga i zastupa, a zamjenjuje ga zamjenik direktora Fonda.

(2) Direktora Fonda i zamjenika direktora Fonda imenuje i razrješuje Upravni odbor.

(3) Direktor i zamjenik direktora Fonda imenuju se na mandat od četiri godine i mogu se imenovati najviše dva puta zaredom.

(4) Način izbora, razrješenje, djelokrug, ovlaštenja i odgovornosti direktora Fonda i zamjenika direktora Fonda utvrđuju se Statutom Fonda u skladu s ovim Zakonom.

Članak 19.

Direktor Fonda obavlja sljedeće poslove:

– organizira rad Fonda i odgovara za zakonitost rada Fonda

– izvršava odluke Upravnog odbora

– donosi akt o organizaciji i sistematizaciji u Fondu

– odlučuje o ostvarivanju prava, obveza i odgovornosti iz rada i po osnovi rada zaposlenih u Fondu

– obavlja i druge poslove utvrđene ovim Zakonom, Statutom Fonda i drugim aktima Fonda.

Članak 20.

(1) Fond prestaje s radom odlukom osnivača Fonda kada prestane svrha postojanja Fonda.

(2) Direktor Fonda ili druga osoba koju ovlaste osnivači Fonda dužna je u skladu sa stavkom 1. ovoga članka podnijeti zahtjev za brisanje Fonda iz sudskog registra.

IV. PRIJELAZNE I ZAVRŠNE ODREDBE

Članak 21.

(1) Ugovor iz članka 6. stavka 4. ovoga Zakona sklapa se u roku od 60 dana od dana stupanja na snagu ovoga Zakona.

(2) Osnivači Fonda osiguravaju sredstva za početak rada Fonda, imenuju privremenog direktora Fonda i članove Upravnog odbora te obavljaju potrebne administrativno-tehničke poslove za početak rada Fonda u roku od 60 dana od sklapanja ugovora iz stavka 1. ovoga članka.

(3) Privremeni direktor Fonda obavlja pripreme za početak rada Fonda i podnosi prijavu za upis Fonda u sudski registar u roku od 60 dana od imenovanja.

(4) Upravni odbor Fonda dužan je donijeti Statut Fonda najkasnije u roku od 60 dana od imenovanja članova Upravnog odbora.

Članak 22.

(1) Fond u roku od 60 dana od upisa u sudski registar preuzima u posjed sve nekretnine popisane u Prilogu I. ovoga Zakona.

(2) Savez samostalnih sindikata Hrvatske u obvezi je najkasnije u roku od 90 dana od stupanja na snagu ovoga Zakona preuzeti u posjed sve nekretnine navedene u Prilogu II. ovoga Zakona.

(3) Sindikati navedeni u Prilogu III. ovoga Zakona u obvezi su u roku od 90 dana od stupanja na snagu ovoga Zakona preuzeti u posjed sve nekretnine navedene u Prilogu III. ovoga Zakona.

Članak 23.

(1) Od stupanja na snagu ovoga Zakona nadležni sudovi će, na prijedlog stranke ili po službenoj dužnosti, obustaviti sve sudske postupke pokrenute s ciljem utvrđenja vlasništva nad nekretninama popisanim u prilozima I., II., III. i IV. ovoga Zakona ili iseljenja korisnika iz tih nekretnina ili naplate naknade za korištenje tih nekretnina ako su stranke takvih postupaka s jedne strane Republika Hrvatska, a s druge strane sindikati, sindikalne središnjice ili trgovačka društva kojima su osnivač sindikati.

(2) U postupcima iz stavka 1. ovoga članka svaka stranka snosi svoje troškove.

Članak 24.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-02/24-01/69
 Zagreb, 24. siječnja 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.

PRILOG I.

NEKRETNINE SINDIKALNOG FONDA NEKRETNINA

|  |  |  |  |  |  |  |
| --- | --- | --- | --- | --- | --- | --- |
| 1. | ZAGREBAČKA  ŽUPANIJA | GRAD SAMOBOR | k.č.br. 1994/2 k.o. Samobor  ULICA ILIRSKOG POKRETA  ZGRADA I DVORIŠTE POVRŠINE 746 m² | Posjedovni list 2744  k.o. Samobor | k.č.br. 1994/2 k.o. Samobor  ZGRADA I DVORIŠTE U GAJEVOJ UL. 746 m² | ZK uložak 2993  Glavna knjiga Samobor |
| 2. | PRIMORSKO-GORANSKA ŽUPANIJA | NEREZINE, OTOK LOŠINJ | k.č.br. \*11/7 K.O. Nerezine,  MATKA LAGINJE  BARAKA površina 50 m²  k.č.br. \*13/1 k.o. Nerezine,  MATKA LAGINJE  KUĆA I DVOR površina 94 m² | Posjedovni list 1066  k.o. Nerezine | k.č.br. 11/7 ZGR ŠTALA  k.č.br. 13/1 ZGR KUĆA površina 94 m2 | ZK uložak 885  Glavna knjiga Nerezine |
| 3. | VARAŽDINSKA ŽUPANIJA | VARAŽDIN | k.č.br. 16645 k.o. Varaždin  ZGRADA MJEŠOVITE UPORABE, Varaždin, Ulica Ljudevita Gaja 1  DVORIŠTE 81 m²  ZGRADA MJEŠOVITE UPORABE, VARAŽDIN, ULICA  LJUDEVITA GAJA 1  985 m²  Ukupno: 1066 m²  • 2. Suvlasnički dio s neodređenim omjerom ETAŽNO VLASNIŠTVO (E-2)  • 3. Suvlasnički dio s neodređenim omjerom ETAŽNO VLASNIŠTVO (E-3)  • 4. Suvlasnički dio s neodređenim omjerom ETAŽNO VLASNIŠTVO (E-4) | Posjedovni list 15262  k.o. Varaždin | k.č.br. 16645 k.o. Varaždin  ZGRADA MJEŠOVITE UPORABE, Varaždin, Ulica Ljudevita Gaja 1  DVORIŠTE 81 m²  ZGRADA MJEŠOVITE UPORABE, VARAŽDIN, ULICA LJUDEVITA GAJA 1  985 m²  Ukupno: 1066 m²  • 2. Suvlasnički dio s neodređenim omjerom ETAŽNO VLASNIŠTVO (E-2)  Jedan stan na prvom katu lijevo, koji se sastoji od dvije sobe i sporednih prostorija, a koji posebni  dio je neodvojivo povezan sa suvlasništvom cijele nekretnine u A.  • 3. Suvlasnički dio s neodređenim omjerom ETAŽNO VLASNIŠTVO (E-3) | ZK uložak 15262  Glavna knjiga Varaždin |
|  |  |  |  |  | Jedan stan na prvom katu desno, koji se sastoji od tri sobe i sporednih prostorija, a koji posebni dio je neodvojivo povezan sa suvlasništvom cijele nekretnine u A.  • 4. Suvlasnički dio s neodređenim omjerom ETAŽNO VLASNIŠTVO (E-4)  Jedan stan na drugom katu lijevo, koji se sastoji od dvije sobe i sporednih prostorija, a koji posebni dio je neodvojivo povezan sa suvlasništvom cijele nekretnine u A. |  |
| 4. | VARAŽDINSKA ŽUPANIJA | GREBENGRAD | k.č.br. 1648/511 k.o. Donje Makojišće  NADSTREŠNICA, MADŽAREVO, 13 m²  PLANINSKA KUĆA, MADŽAREVO, 53 m²  DVORIŠTE 1772 m²  UKUPNO: 1838 | Posjedovni list 2719  k.o. Donje Makojišće | k.č.br. 1648/511 k.o. Donje Makojišće  DVORIŠTE 1772 m²  PLANINSKA KUĆA, Madžarevo, MADŽAREVO 53 m²  NADSTREŠNICA, Madžarevo, MADŽAREVO 13 m²  UKUPNO: 1838 m² | Zk. uložak 4213  Glavna knjiga Donje Makojišće |
| 5. | BJELOVARSKO-BILOGORSKA ŽUPANIJA | GRAD BJELOVAR  Prenose se suvlasnički dijelovi upisani kao vlasništvo ili suvlasništvo Republike Hrvatske, i to:  E-6 i E-30 u cijelosti  te po 1/9 suvlasničkog dijela na etažama  E-2, E-4, E-7, E-8, E-12, E-16, E-23, E-29 i E-32 | k.č.br. 3854/1 k.o. Bjelovar  Ivana Gundulića ukupno  895 m²  POSLOVNA ZGRADA, (ADMINISTRATIVNO – 486 POSLOVNI OBJEKAT P+3), Bjelovar, Ivana  Gundulića 1 486 m²  DVORIŠTE 409 m² | Posjedovni list 6503  k.o. Bjelovar | k.č.br. 2443 k.o. Bjelovar  Ivana Gundulića 895 m²  DVORIŠTE 409 m²  POSLOVNA ZGRADA (ADMINISTRATIVNO-POSLOVNI OBJEKAT P+3), Bjelovar, Ivana Gundulića 1, 486 m²  Prenose se u cijelosti:  – ZK tijelo II – 6. Suvlas­nički dio s neodređenim omjerom ETAŽNO VLAS­NIŠTVO (E-6) PODRUM: 6. PROSTORIJA S 21,85 m2 i  – ZK tijelo II – 30. Suvlasnički dio s neodređenim omjerom ETAŽNO VLASNIŠTVO (E-30)  TREĆI KAT:  64. PROSTORIJA S 32,50 m²  65. PROSTORIJA SA 19,21 m²  66. PROSTORIJA SA 17,90 m²  67. PROSTORIJA SA 17,42 m²  68. PROSTORIJA S 30,50 m²  69. PROSTORIJA SA 19,21 m²  70. PROSTORIJA S 24,39 m²  71. SANITARNI ČVOR (DES­NI) S 11,55 m²  72. BIFE (LIJEVI) S 13,40 m²  Prenosi se 1/9 suvlasničkog dijela:  – ZK tijelo II – 2. Suvlasnički dio s neodređenim omjerom ETAŽNO VLASNIŠTVO (E-2) PODRUM: 2. PROSTORIJA S 14,00 m² | Zk. uložak 5138  Glavna knjiga Bjelovar |
|  |  |  |  |  | – ZK tijelo II – 4. Suvlasnički dio s neodređenim omjerom ETAŽNO VLASNIŠTVO (E-4) PODRUM: 4. PROSTORIJA S 23,09 m²  – ZK tijelo II – 7. Suvlasnički dio s neodređenim omjerom ETAŽNO VLASNIŠTVO (E-7) PODRUM: 7. PROSTORIJA SA 12,78 m²  – ZK tijelo II – 8. Suvlasnički dio s neodređenim omjerom ETAŽNO VLASNIŠTVO (E-8)  PODRUM:  8. PROSTORIJA SA 17,28 m²  – ZK tijelo II – 12. Suvlasnički dio s neodređenim omjerom ETAŽNO VLASNIŠTVO (E-12) PODRUM:  12. SKLONIŠTE SA 119,92 m²  – ZK tijelo II – 16. Suvlasnički dio s neodređenim omjerom ETAŽNO VLASNIŠTVO (E-16) PRIZEMLJE: 23. PROSTORIJA (ULAZNI HOL I STUBIŠTE) SA 33,87 m² 24. PROSTORIJA (PORTA) SA 6,65 m² 25. PROSTORIJA (TELEFONSKA CENTRALA) SA 6,78 m²  – ZK tijelo II – 23. Suvlasnički dio s neodređenim omjerom ETAŽNO VLASNIŠTVO (E-23)  PRVI KAT:  43. HOL I STUBIŠNI PROSTOR S 36,19 m²  – ZK tijelo II – 29. Suvlasnički dio s neodređenim omjerom ETAŽNO VLASNIŠTVO (E-29)  DRUGI KAT:  63. PROSTOR S 36,06 m² |  |
|  |  |  |  |  | – ZK tijelo II – 32. Suvlasnički dio s neodređenim omjerom ETAŽNO VLASNIŠTVO (E-32)  TREĆI KAT:  78. STUBIŠTE S 36,15 m² |  |
| 6. | BJELOVARSKO-BILOGORSKA ŽUPANIJA | ČAZMA  Prenose se suvlasnički dijelovi upisani kao vlasništvo ili suvlasništvo Republike Hrvatske ili vlasništvo/suvlasništvo Općinskog sindikalnog vijeća Čazma, i to | k.č.br. 2192/1 k.o. Čazma  ULICA KRALJA TOMISLAVA, 652 m²  ZGRADA, 408 m²,  DVORIŠTE, 244 m²  k.č.br. 2192/2 k.o. Čazma  ULICA KRALJA TOMISLAVA, 356 m²  DVORIŠTE, 356 m²  k.č.br. 2192/3 k.o. Čazma | Posjedovni list: 1039  k.o. Čazma | k.č.br. 1438/2 k.o. Čazma  POSLOVNA ZGRADA I DVORIŠTE U ULICI KRALJA TOMISLAVA 651 m²  k.č.br. 1438/3 k.o. Čazma  DVORIŠTE U ULICI KRALJA TOMISLAVA 356 m²  k.č.br. 1438/4 k.o. Čazma  DVORIŠTE U ULICI KRALJA TOMISLAVA 450 m²  UKUPNO: 1457 m²  E-5 | Zk. uložak: 1834  Glavna knjiga Čazma |
|  |  | – E5,  – E6 i  – dio E7. | TRG ČAZMANSKOG KAPTOLA, 448 m²  DVORIŠTE, 448 m² |  | 5. Suvlasnički dio s neodređenim omjerom ETAŽNO VLAS­NIŠTVO (E-5) kat, prostorija broj 9 s 14,93 m², prostorija broj 10 s 30,21 m²  E-6  6. Suvlasnički dio s neodređenim omjerom ETAŽNO VLAS­NIŠTVO (E-6) kat, prostorija broj 11 s 14,15 m², prostorija broj 12 s 15,13 m²  E-7  7. Suvlasnički dio s neodređenim omjerom ETAŽNO VLAS­NIŠTVO (E-7) kat, prostorija broj 13 sa 60,63 m²,  Ribnjak 1961 d.o.o. 36,42 m²,  Republika Hrvatska 15,76 m²,  Općinsko sindikalno vijeće 8,45 m², |  |
| 7. | PRIMORSKO-GORANSKA ŽUPANIJA | RIJEKA | k. č. br. 3430 k.o. Stari Grad  BORISA KIDRIČA  ZGRADE 906 m²  3 GOSP. ZGRADE 68 m²  DVORIŠTE 1050 m²  UKUPNO 2024 m² | Posjedovni list 2280  k.o. Stari Grad | k.č.br. 1076 k.o. Rijeka  KUĆA BR. 4 I DVA DVORIŠTA U ULICI BORISA KIDRIČA  403 čhv | Zk uložak: 5041  Glavna knjiga Rijeka |
| 8. | PRIMORSKO-GORANSKA ŽUPANIJA | FUŽINE | k.č.br. 171/2 k.o. Fužine  FUŽINE-LOKA  KUĆA I DVORIŠTE  1430 m² | Posjedovni list 1821  k.o. Fužine | K.Č. BR. 171/2  KUĆA I DVORIŠTE U FUŽINAMA, LOKA 1430 m² | Zk uložak: 1779  Glavna knjiga Fužine |
| k.č.br. 749/2 k.o. Fužine FUŽINE – VRT 284 m²  k.č.br. 750 k.o. Fužine FUŽINE – VRT 324 m²  k.č.br. 753/3 k.o. Fužine FUŽINE – VRT 860 m² | Posjedovni list 224  k.o. Fužine | k.č.br. 749/2 k.o. Fužine DVORIŠTE FUŽINE VRTI 79 čhv  k.č.br. 750 k.o. Fužine DVORIŠTE FUŽINE VRTI 90 čhv  k.č.br. 753/3 k.o. Fužine LIVADA KOLIBICA 239 čhv  UKUPNO: 408 čhv | Zk uložak: 695  Glavna knjiga Fužine |
| 9. | PRIMORSKO-GORANSKA ŽUPANIJA | FUŽINE | k.č.br. 584/18 k.o. Fužine ULICA KLAĐE livada, 717 m²  k.č.br. 584/26 k.o. Fužine ULICA KLAĐE  CESTA 113 m²  k.č.br. 584/27 k.o. Fužine  ULICA KLAĐE  LIVADA 1 m²  k.č.br. 599/2 k.o. Fužine  KLADJE  KUĆA, 129 m²  k.č.br. 599/3 k.o. Fužine  KLADJE LIVADA 1223 m²  Ukupna površina katastarskih čestica 2183 m² | Posjedovni list 536  k.o. Fužine | k.č.br. 584/18 k.o. Fužine  LIVADA KLAĐE 199 čhv  k.č.br. 584/26 k.o. Fužine  CESTA U KLAĐE 31 čhv  k.č.br. 584/27 k.o. Fužine  LIVADA U KLAĐE 1 čhv  k.č.br. 599/2 k.o. Fužine  KUĆA HLADJE 36 čhv  k.č.br. 599/3 k.o. Fužine  LIVADA HLADJE 340 čhv  UKUPNO: 607 čhv | Zk uložak: 642  Glavna knjiga Fužine |
| 10. | VIROVITIČKO-PODRAVSKA ŽUPANIJA | SLATINA  Prenosi se suvlasnički udio Republike Hrvatske | k.č.br. 3559 k.o. Podravska Slatina  POSLOVNA ZGRADA, BRAĆE RADIĆ 688 m²  POMOĆNA ZGRADA, BRAĆE RADIĆ 77 m²  POMOĆNA ZGRADA, BRAĆE RADIĆ 11 m²  DVORIŠTE 160 m²  Ukupna površina katastarskih čestica 936 m² | Posjedovni list 7216  k.o. Podravska Slatina | k.č.br. 3559 k.o. Podravska Slatina  POSLOVNA ZGRADA, POMOĆNA ZGRADA, POMOĆNA ZGRADA, DVORIŠTE BRAĆE RADIĆ 936 m²  POSLOVNA ZGRADA BRAĆE RADIĆ 688 m²  POMOĆNA ZGRADA BRAĆE RADIĆ 77 m²  POMOĆNA ZGRADA BRAĆE RADIĆ 11 m²  DVORIŠTE BRAĆE RADIĆ 160 m²  UKUPNO 936 m² | Zk uložak: 4334  Glavna knjiga Podravska Slatina |
| 11. | ZADARSKA ŽUPANIJA | ZADAR | k.č.br. 9441 k.o. Zadar  DOM SINDIKATA 1076 m²  KUĆA I DVORIŠTE  1076 m² | Posjedovni list 8536  k.o. Zadar | KUĆA I DVORIŠTE 1076 m² | Zk uložak: 10368  Glavna knjiga Zadar |
| 12. | ŠIBENSKO-KNINSKA ŽUPANIJA | KNIN | k.č.br. 4903 k.o. Knin, KUĆA, 254 m²  k.č.br. 4904 k.o. Knin, KUĆA, 148 m² | Posjedovni list 1832  k.o. Knin | k.č.br. 271 ZGR k.o. Knin  ZGRADA 200 | Zk uložak: 321  Glavna knjiga Knin |
| 13. | VUKOVARSKO-SRIJEMSKA ŽUPANIJA | ŽUPANJA  Prenosi se suvlasnički udio Republike Hrvatske | k.č.br. 991 k.o. Županja  KUĆA I DVORIŠTE 1131 m² | Posjedovni list 5662  k.o. Županja | k.č.br. 991 k.o. Županja  VELIKI KRAJ 54  1131 m²  POSLOVNA ZGRADA BR. 1 117,6 m²  POSLOVNA ZGRADA BR. 2 141,39 m²  POSLOVNA ZGRADA BR. 3 93,68 m²  EKONOMSKO DVORIŠTE 778,33 m²  UKUPNO 1131 m²  2. Suvlasnički dio: 40/100 ETAŽNO VLASNIŠTVO (E-2)  povezano s vlasništvom poslovne zgrade br. 2. (P+1+PK) ukupne korisne površine 360,24 m² (u situacijskom nacrtu označena plavom bojom) | Zk uložak: 2856  Glavna knjiga Županja |
| 14. | SPLITSKO-DALMATINSKA ŽUPANIJA | SPLIT | k.č.br. 10981/1 k.o. Split  ZGRADA MJEŠOVITE UPORABE, Split, TRG REPUBLIKE 2, 221 m² | Posjedovni list 14451  k.o. Split | k.č.br. 957/20  ZGR k.o. Split  ZGRADA MJEŠOVITE UPORABE, 221 m² | Zk uložak: 3969  Glavna knjiga Split |
| 15. | SPLITSKO-DALMATINSKA ŽUPANIJA | SPLIT  Prenosi se suvlasnički udio Republike Hrvatske | k.č.br. 10981/2 k.o. Split  ZGRADA MJEŠOVITE UPORABE, Split, TRG REPUBLIKE 2, 21 m² | Posjedovni list 6462  k.o. Split | k.č.br. 957/22  ZGR k.o. Split  ZGRADA MJEŠOVITE UPORABE, 21 m² | Zk uložak: 3971  Glavna knjiga Split |
| 16. | SPLITSKO-DALMATINSKA ŽUPANIJA | SPLIT | k.č.br. 10944 k.o. Split  MARMONTOVA ULICA 621 m²  DVOR 621 m² | Posjedovni list 14451  k.o. Split | k.č.br. ZGR 972 k.o. Split  DVOR 621 m² | Zk uložak: 14537  Glavna knjiga Split |
| 17. | DUBROVAČKO-  -NE­RETVANSKA ŽUPANIJA | DUBROVNIK | k.č.br. 1021 k.o. Dubrovnik  ZAGREBAČKA 1487 m²  KUĆA I DVORIŠTE  1487 m² | Posjedovni list 1922  K.O. Dubrovnik | k.č.br. ZGR. 436/3 k.o. Gruž  ZGRADA | ZK uložak 1135,  Glavna knjiga Gruž |
| 18. | MEĐIMURSKA ŽUPANIJA | ČAKOVEC | k.č.br. 2332 k.o. Čakovec  ULICA MATICE HRVATSKE 723 m²  KUĆA, ULICA MATICE HRVAT­SKE 473 m²  DVORIŠTE 250 m²  UKUPNO 723 m² | Posjedovni list 4651  k.o. Čakovec | k.č.br. 13/3 k.o. Čakovec  KUĆA BR. 397 U UNUTRAŠNJOSTI  90 čhv | ZK uložak 1097,  Glavna knjiga Čakovec |
| 19. | GRAD ZAGREB | GRAD ZAGREB | k.č.br. 2437 k.o. Trnje  Hvarska 670 m²  STAMBENA ZGRADA, Zagreb, Hvarska ulica 8, 8A, 8B  670 m² | Posjedovni list 4599  k.o. Trnje | k.č.br. 2437 k.o. Trnje  STAMBENA ZGRADA U HVARSKOJ BR. 8, 8A, 8B, 670 m²  E-42 stan na prvom katu površine 27,97 m² s pripadajućom drvarnicom u suterenu, u stambenoj zgradi Hvarska 8a, koji je neodvojivo povezan sa odgovarajućim suvlasničkim dijelom cijele nekretnine koji je jednako velik kao i ostali dijelovi | ZK uložak 4158,  Glavna knjiga Trnje |
| 20. | GRAD ZAGREB | GRAD ZAGREB | k.č.br. 1986/1 k.o. Peščenica  ULICA VJEKOSLAVA HEINZELA 614 m²  STAMBENA ZGRADA, Zagreb, Ulica Vjekoslava Heinzela 47, 614 m² | Posjedovni list 8197  k.o. Peščenica | k.č.br. 2101/3 k.o. Grad Zagreb  STAMBENA ZGRADA BR. 47 U HEINZELOVOJ ULICI 614 m²  E-66  Jednoiposobni stan br. 2 na 16. (šesnaestom) katu, ukupne korisne površine 41,60 m², koji je dio neodvojivo povezan s odgovarajućim suvlasničkim dijelom cijele nekretnine koji je jednako velik kao dijelovi ostalih suvlasnika | Zk uložak 25344  Glavna knjiga Grad Zagreb |
| 21. | KARLOVAČKA ŽUPANIJA | KARLOVAC | k.č.br. 1382 k.o. Karlovac  NIKOLE ŠEBETIĆA 679 m²  DVORIŠTE 68 m²  ZGRADA MJEŠOVITE UPORABE, NIKOLE ŠEBETIĆA 611 m²  UKUPNO 679 m² | Posjedovni list 7549  k.o. Karlovac | k.č.br. 1382 k.o. Karlovac  NIKOLE ŠEBETIĆA 679 m²  DVORIŠTE 68 m²  ZGRADA MJEŠOVITE UPORABE, NIKOLE ŠEBETIĆA 611 m²  UKUPNO 679 m²  1. Suvlasnički dio: 29/400 ETAŽNO VLASNIŠTVO (E-1)  poslovni prostor u prizemlju, a sastoji se od ulaznog prostora, jedne prostorije, dva spremišta, dva predprostora i tri ­WC-a, ukupne korisne površine 86,20 m² u grafičkom dijelu označen brojem  1, crvenom bojom i koso šrafiran, čiji je vlasnik:  REPUBLIKA HRVATSKA | Zk uložak 7549  Glavna knjiga Karlovac II |
|  |  |  |  |  | 2. Suvlasnički dio: 40/400 ETAŽNO VLASNIŠTVO (E-2)  – poslovni prostor u prizemlju, koji se sastoji od ulaznog prostora, jedne prostorije, hodnika, dva spremišta, predprostora i ­WC-a, ukupne korisne površine 118,70 m² u grafičkom dijelu označen brojem 2, zelenom bojom i koso šrafiran, čiji je vlasnik:  REPUBLIKA HRVATSKA  3. Suvlasnički dio: 88/400 ETAŽNO VLASNIŠTVO (E-3)  – poslovni prostor u prizemlju, koji se sastoji od ulaznog prostora, dvije prostorije, tri spremišta i WC-a, ukupne korisne površine 259,75 m² (ukupne površine poda 260,40 m²), u grafičkom dijelu označen brojem 3, plavom bojom i koso šrafiran, čiji je vlasnik:  REPUBLIKA HRVATSKA |  |
|  |  |  |  |  | 4. Suvlasnički dio: 87/400 ETAŽNO VLASNIŠTVO (E-4)  – poslovni prostor na I. katu koji se sastoji od hodnika, šest prostorija, spremišta i kuhinje, ukupne korisne površine 255,50 m², s balkonom ukupne površine poda 3,40 m² i drugim balkonom ukupne površine poda 2,35 m², u grafičkom dijelu sve označeno brojem 4, crvenom bojom i koso šrafirano, čiji je vlasnik:  REPUBLIKA HRVATSKA  5. Suvlasnički dio: 78/400 ETAŽNO VLASNIŠTVO (E-5)  – poslovni prostor na I. katu, koji se sastoji od hodnika, osam prostorija, spremišta, predprostora i dva WC-a, ukupne korisne površine 216,80 m², s lođom ukupne površine poda 6,30 m² i terasom ukupne površine poda 34,75 m², u grafičkom dijelu sve označeno brojem 5, zelenom bojom i koso šrafirano, čiji je vlasnik:  REPUBLIKA HRVATSKA  6. Suvlasnički dio: 25/400 ETAŽNO VLASNIŠTVO (E-6)  – spremište u potkrovlju koje se sastoji od jedne prostorije, ukupne korisne površine 73,05 m² (ukupne površine poda 222,50 m²), u grafičkom dijelu označeno brojem 6, crvenom bojom i koso šrafirano, čiji je vlasnik:  REPUBLIKA HRVATSKA |  |

PRILOG II.

NEKRETNINE SAVEZA SAMOSTALNIH SINDIKATA HRVATSKE

|  |  |  |  |  |  |  |
| --- | --- | --- | --- | --- | --- | --- |
| 1. | GRAD ZAGREB | GRAD ZAGREB | k.č.br. 6932 k.o. Centar  TRG KRALJA PETRA KREŠIMIRA IV. – ULICA 24  LJUDEVITA POSAVSKOG – ULICA PAVLA ŠUBIĆA 2824 m²  ZGRADA 19 m²  ZGRADA 11 m²  ZGRADA 62 m²  ZGRADA 8 m²  KUĆA, Zagreb, Trg kralja Petra Krešimira IV. 2, Zagreb, Ulica Ljudevita Posavskog 5, Zagreb, Ulica Pavla Šubića 2,  1662 m²  ZGRADA, Zagreb, Ulica Ljudevita Posavskog 5/1  249 m²  DVORIŠTE 813 m²  Ukupna površina katastarskih čestica  2824 m² | Posjedovni list 2566  k.o. Centar | k.č.br. 2273/69 k.o Grad Zagreb  KUĆA POPISNI BROJ 10472, I KATNI STAMBENI DVORIŠNI  OBJEKT, DVORIŠTE I VRT, LENJINOV TRG 2  743,3 čhv 2673 m²  UKUPNO: 743,3 čhv 2673 m² | ZK uložak 14550  Glavna knjiga Grad Zagreb |
| 2. | GRAD ZAGREB | GRAD ZAGREB  Suvlasnički dijelovi E-2 i E-10 | k.č.br. 6918 k.o. Centar  ULICA IVANA LEPUŠIĆA 1630 m²  ZGRADA MJEŠOVITE UPORABE, Zagreb, Ulica Ivana Lepušića 6/1, 468 m²  SVEUČILIŠTE, Zagreb, Ulica Ivana Lepušića 6, 517 m²  GOSPODARSKA ZGRADA, 82 m²  DVORIŠTE, 563 m²  Ukupna površina katastarskih čestica 1630 | Posjedovni list 2402  k.o. Centar | k.č.br. 2273/10 k.o. Grad Zagreb  LEPUŠIĆEVA 1630 m²  DVORIŠTE 563 m²  SVEUČILIŠTE br. 6,  517 m²  ZGRADA MJEŠOVITE UPORABE br. 6/1,  468 m²  GOSPODARSKA ZGRADA 82 m²  UKUPNO: 1630 m²  2. Suvlasnički dio: 89/10000 ETAŽNO VLASNIŠTVO (E-2)  stan 1 u prizemlju dvorišne zgrade, ulaz izvana, Lepušićeva 6/1, koji se sastoji od sobe, kuhinje, WC-a i hodnika, sveukupne neto površine 33,00 m²  10. Suvlasnički dio: 99/10000 ETAŽNO VLASNIŠTVO ­(E-10)  stan 9 na II (drugom) katu dvorišne zgrade, drugi lijevo, Lepušićeva 6/1, koji se sastoji od sobe, kupaonice i predsoblja, sveukupne neto površine 36,41 m² | ZK uložak 225506  Glavna knjiga Grad Zagreb |
| 3. | GRAD ZAGREB | GRAD ZAGREB  Suvlasnički dio E-21 | k.č.br. 627 k.o. Žitnjak  ULICA MILKE TRNINE, 406 m²  STAMBENA ZGRADA BROJ 36, 38, 40,  406 m² | Posjedovni list 2275  k.o. Žitnjak | k.č.br. 6095/52 k.o. Grad Zagreb  MILKE TRNINE, STAMBENA ZGRADA BROJ 36, 38, 40,  406 m2  Suvlasnički dio s neodređenim omjerom  ETAŽNO VLASNIŠTVO (E-21)  dvosobni stan na drugom katu površine 47,17 m², s pripadajućim spremištem u prizemlju, neodvojivo povezan sa suvlasničkim dijelom nekretnine koji je jednako velik kao i ostali suvlasnički dijelovi, zgrada na adresi Milke Trnine 36 u Zagrebu | ZK uložak 222787  Glavna knjiga Grad Zagreb |
| 4. | KRAPINSKO-ZAGORSKA ŽUPANIJA | DONJA STUBICA  Suvlasnički dio E-4 | k.č.br. 1359 k.o. Donja Stubica  TOPLIČKA C. 1278 m²  DVORIŠTE 500 m²  ZGRADA 540 m²  VOĆNJAK 238 m²  Ukupna površina katastarskih čestica  1278 m² | Posjedovni list 3221  k.o. Donja Stubica | k.č.br. 241/1 k.o. Donja Stubica  POSLOVNA ZGRADA I DVORIŠTE U TOPLIČKOJ CESTI U DONJOJ STUBICI  396 čhv  4. Suvlasnički dio: 4082/100000 ETAŽNO VLAS­NIŠTVO (E-4)  Poslovni prostor PP 4 na I katu zgrade – kancelarijski prostor korisne površine 40,87 m² povezano sa vlasništvom 4082/100000 dijela kč. br. 241/1 poslovna zgrada i dvorište sa 396 čhv, te zajedničkih dijelova zgrade (pod.ul.br. 3 u ručno vođenoj knjizi). | Zk. uložak 1195  Glavna knjiga Donja Stubica |
| 5. | BRODSKO-POSAVSKA ŽUPANIJA | SLAVONSKI BROD  Suvlasnički dio E-2, E-3, E-4, E-5, E-6, E-8 | k.č.br. 3589 k.o. Slavonski Brod  ULICA MATIJE MESIĆA, 2285 m²  DVORIŠTE 1049 m²  POMOĆNA ZGRADA 97 m²  POMOĆNA ZGRADA 143 m²  POSLOVNA ZGRADA 158 m²  POMOĆNA ZGRADA 43 m²  ZGRADA MJEŠOVITE UPORABE, SLAVONSKI BROD, ULICA MATIJE MESIĆA 1  795 m²  UKUPNO: 2285 m² | Posjedovni list 27914  k.o. Slavonski brod | k.č.br. 3589 k.o. Slavonski Brod  ULICA MATIJE MESIĆA, 2285 m²  DVORIŠTE 1049 m²  POMOĆNA ZGRADA 97 m²  POMOĆNA ZGRADA 143 m²  POSLOVNA ZGRADA 158 m²  POMOĆNA ZGRADA 43 m²  ZGRADA MJEŠOVITE UPORABE, SLAVONSKI  BROD, ULICA MATIJE MESIĆA 1  795 m²  UKUPNO: 2285 m²  • 2. Suvlasnički dio: 2101/10000 ETAŽNO VLASNIŠTVO (E-2) POSLOVNI PROSTOR u prizemlju stambene zgrade ukupne korisne površine 252,62 m², koji se sastoji od prodajnog prostora površine 192,84 m², skladišta površine 29,15 m², skladišta površine 7,56 m², skladišta površine 19,44 m² i hladnjače površine 3,63 m² | Zk. uložak 27914  Glavna knjiga Slavonski Brod |
|  |  |  |  |  | • 3. Suvlasnički dio: 547/10000 ETAŽNO VLASNIŠTVO (E-3)  POSLOVNI PROSTOR u prizem­lju stambene zgrade ukupne korisne površine 65,81 m², koji se sastoji od prodajnog prostora površine 37,79 m², optičke radnje površine 18,83 m², čajne kuhinje površine 7,66 m² i WC-a površine 1,53 m²  • 4. Suvlasnički dio: 753/10000 ETAŽNO VLASNIŠTVO (E-4)  POSLOVNI PROSTOR u prizem­lju stambene grade ukupne korisne površine 90,59 m², koji se sastoji od predulaza površine 3,06 m², ostave površine 3,38 m², ureda 1 površine 47,88 m², ureda 2 površine 16,73 m² i ureda 3 površine 19,54 m²  • 5. Suvlasnički dio: 2423/10000 ETAŽNO VLAS­NIŠTVO (E-5) |  |
|  |  |  |  |  | POSLOVNI PROSTOR NA PRVOM KATU poslovno stambene zgrade ukupne netto korisne površine 291.31 m², koji se sastoji od: ured 1 površine 19.87 m², ured 2 površine 27.07 m², ured 3 površine 55.73 m², ured 4 površine 30.03 m², ured 5 površine 15.33 m², ured 6 površine 15.82 m², sala za sastanke površine 59.42 m², balkon površine 4.99 × 0.25 = 1.25 m², balkon površine 4.08 x 0.25 = 1.02 m², balkon površine 4.08 × 0.25 = 1.02 m², arhiva 1 površine 18.94 m², arhiva 2 površine 12.00 m², ured 7 površine 14.48 m², sanitarni čvor ženski površine 2.86 m², sanitarni čvor muški površine 10.87 m², čajna kuhinja površine 5.60 m². pripadajući sporedni dijelovi etaže 5 su – tavanski prostor ukupne netto korisne površine 607.58 m². Iznad poslovno stambene zgrade koji se sastoji od: tavanskog prostora 1 površine 379.77 m², tavanskog prostora 2 površine 227,81 m²  • 6. Suvlasnički dio: 968/10000 ETAŽNO VLASNIŠTVO (E-6) |  |
|  |  |  |  |  | POSLOVNI PROSTOR na 1. katu stambene zgrade ukupne korisne površine 116,41 m², koji se sastoji od hodnika površine 18,70 m², ureda 1 površine 27,35 m², ureda 2 površine 14,31 m², ureda 3 površine 23,53 m², ureda 4 površine 9,60 m², ureda 5 površine 9,54 m², ureda 6 površine 9,68 m² i čajne kuhinje površine 3,70 m²  • 8. Suvlasnički dio: 925/10000 ETAŽNO VLASNIŠTVO (E-8)  STAN na 1. katu stambene zgrade ukupne korisne površine 111,27 m², koji se sastoji od hodnika površine 29,68 m², sobe 1 površine 25,71 m², sobe 2 površine 20,16 m², kupaonice površine 8,16 m², ostave površine 13,63 m², kuhinje površine 12,96 m² i WC-a površine 0,97 m² |  |
| 6. | BRODSKO-POSAVSKA ŽUPANIJA | SLAVONSKI BROD | k.č.br. 4369 k.o. Slavonski Brod  S. RADIĆA 907 m²  KUĆA I DVORIŠTE 907 m²  UKUPNO: 907 m² | Posjedovni list 18394  k.o. Slavonski brod | k.č.br. 4369 k.o. Slavonski Brod  S. RADIĆA 907 m²  KUĆA I DVORIŠTE 907 m²  UKUPNO: 907 m² | Zk. uložak 4246  Glavna knjiga Slavonski Brod |
| 7. | ZAGREBAČKA ŽUPANIJA | VRBOVEC  Suvlasnički dio E-18, E-25 i E-27 | k.č.br. 1836 k.o. Vrbovec 1  BRDO 1746 ma  DVORIŠTE 1183 ma  ZGRADA MJEŠOVITE UPORABE 563 ma  UKUPNO 1746 m² | Posjedovni list 5336  k.o. Vrbovec 1 | k.č.br. 1836 k.o. Vrbovec 1  BRDO 1746 ma  DVORIŠTE 1183 ma  ZGRADA MJEŠOVITE UPORABE 563 ma  UKUPNO 1746 m²  • 18. Suvlasnički dio s ne­određenim omjerom ETAŽNO VLASNIŠTVO (E-18)  Na temelju zapisnika broj Z-2220/2011/5322 prenosi se sljedeći upis:  III. etaža – prvi kat  1. Poslovni prostor od 33,40 m².  SSSH-OPĆINSKO SINDIKALNO POVJERENIŠTVO, VRBOVEC  • 25. Suvlasnički dio s neod­ređenim omjerom ETAŽNO VLASNIŠTVO (E-25)  Na temelju zapisnika broj Z-2220/2011/5322 prenosi se sljedeći upis:  I. etaža – podrum  1. zajednički prostor od 12,50 m². | Zk. uložak 5336  Glavna knjiga Vrbovec 1 |
|  |  |  |  |  | III. etaža – prvi kat  1. Zajednički prostor od 21,80 m².  2. Zajednički prostor od 84,80 m².  SSSH – OPĆINSKO SINDIKALNO POVJERENIŠTVO, VRBOVEC – suvlasnici ove etaže  • 27. Suvlasnički dio s neod­ređenim omjerom ETAŽNO VLASNIŠTVO (E-27)  Temeljem zapisnika broj Z-2220/2011/5322 prenosi se sljedeći upis:  I. etaža – podrum  1. Zajednički prostor – kotlovnica sa 71,70 m².  2. Zajednički prostor – stubište, pomoćni prostor, ulazni prostor i hodnici s 25,00 m². |  |
|  |  |  |  |  | II. etaža – prizemlje  1. Zajednički prostor – ulazni prostor, stubište i hodnici sa 27,60 m².  III. etaža – prvi kat  1. Zajednički prostor – stubište i hodnici sa 14,00 m².  IV. Etaža – potkrovlje  1. Zajednički prostor – stubište i hodnici.  SSSH – OPĆINSKO SINDIKALNO POVJERENIŠTVO, VRBOVEC – suvlasnici ove etaže |  |

PRILOG III.

NEKRETNINE POJEDINIH SINDIKATA

|  |  |  |  |  |  |  |
| --- | --- | --- | --- | --- | --- | --- |
| 1. | GRAD ZAGREB | GRAD ZAGREB | k.č.br. 6269 k.o. Centar  Ulica Antuna Bauera – Ulica Šandora Brešćenskoga 1040 m²  ZGRADA MJEŠOVITE UPORABE, Zagreb, Ulica  Antuna Bauera 23, Zagreb, Ulica Šandora Brešćenskoga  4, 840 m²  DVORIŠTE 200 m²  Ukupna površina katastarskih čestica  1040 m² | Posjedovni list 4067  k.o. Centar | 1. k.č.br. 2173/3 k.o. Grad Zagreb, NAJAMNA STAMBENA ZGRADA SA DVORIŠTEM 114,6 412  BREŠĆENSKOGA 4  JEDINSTVENI STAMBENI OBJEKT SAGRAĐEN NA ČKBR. 2173/3 I 2173/4  114,6 čhv 412 m²  2. k.č.br. 2173/4 NAJAMNA STAMBENA ZGRADA SA DVORIŠTEM U BREŠČENSKOGA 4 166,5 čhva 599 m²  JEDINSTVENI STAMBENI OBJEKT SAGRAĐEN NA ČKBR. 2173/3 I 2173/4  UKUPNO: 281,1 čhv 1011 m² | ZK uložak 14462  Glavna knjiga Grad Zagreb |
| Nije proveden postupak povezivanja zemljišne knjige i knjige položenih ugovora. U knjizi položenih ugovora postoje upisi posebnih dijelova – stanova u korist trećih osoba (privatnih vlasnika), a koji stanovi nisu predmet ovoga Zakona niti se ovim Zakonom prenosi vlasništvo na tim stanovima. | | | | |
| SINDIKAT GRAFIČKE I NAKLADNIČKE DJELATNOSTI HRVATSKE, OIB: 66174749091 | | | | | | |
| 2. | PRIMORSKO-GORANSKA ŽUPANIJA | OMIŠALJ | k.č.br. 539/2 k.o. Omišalj  KANČINAR MASLINIK – 1433 m²  k.č.br. \* 900 k.o. Omišalj  KANČINAR KUĆA, KANČINAR – 126 m²  k.č.br. \* 901 k.o. Omišalj KANČINAR ZGRADA – 24 m²  Ukupna površina katastarskih čestica 1583 | Posjedovni list 2652  k.o. Omišalj | 1. k.č.br. 539/2 k.o. Omišalj  ORANICA  2.k.č.br. 900/G k.o. Omišalj  KUĆA I DVORIŠTE  3. k.č.br. 901/G KUĆA k.o. Omišalj  KUĆA | ZK uložak 1899  Glavna knjiga Omišalj |
| SINDIKAT DRŽAVNIH I LOKALNIH SLUŽBENIKA I NAMJEŠTENIKA REPUBLIKE HRVATSKE, OIB: 85709856921 | | | | | | |
| 3. | PRIMORSKO-GORANSKA ŽUPANIJA | IKA | k.č.br. \*81 k.o. Oprić  IKA 331 m²,  ZGRADA 331 m2  k.č.br. 117 k.o. Oprić  IKA 2134 m²  ŠUMA 2134 m2  Ukupno 2465 m² | Posjedovni list 436  k.o. Oprić | k.č.br. GRČ. 81, k.o. Oprić,  GRADILIŠTE 331 m²  k.č.br. 117 k.o. Oprić,  VRT 2134 m²  UKUPNO: 2465 m² | ZK uložak 489  Glavna knjiga Oprić |
|  |  |  | k.č.br. 109/3 k.o. Oprić  IKA 1454 m²  LIVADA 1454 m²  Ukupna površina katastarskih čestica 1454 m² | Posjedovni list 449  k.o. Oprić | k.č.br. 109/3 k.o. Oprić  LIVADA 1454 m² | ZK uložak 1702  Glavna knjiga Oprić |
| SINDIKAT DRŽAVNIH I LOKALNIH SLUŽBENIKA I NAMJEŠTENIKA REPUBLIKE HRVATSKE, OIB: 85709856921 | | | | | | |
| 4. | GRAD ZAGREB | GRAD ZAGREB  Prenosi se suvlas­nički udio E-3, E-4 i E-5 | k.č.br. 2156 k.o. Centar Novi  Ulica Andrije Hebranga – Trg Republike Hrvatske 1293 m³  KUĆA, Zagreb, Trg Republike Hrvatske 4, Zagreb, Ulica Andrije Hebranga 40, 868 m²  DVORIŠTE 425 m²  Ukupna površina katastarskih čestica 1293 | Posjedovni list 7761  k.o. Centar Novi | k.č.br. 2156 k.o. Centar Novi  ULICA ANDRIJE HEBRANGA-TRG REPUBLIKE HRVATSKE  1293 m²  DVORIŠTE 425 m²  KUĆA, ZAGREB, TRG REPUBLIKE HRVATSKE 4, ZAGREB, ULICA ANDRIJE HEBRANGA 40, 868 m²  UKUPNO: 1293 m²  3. Suvlasnički dio s neodređenim omjerom ETAŽNO VLASNIŠTVO (E-3)  Velika dvorana za arhivu u II. (drugom) katu između stanova, koji je neodvojivo povezan s odgovarajućim suvlasničkim dijelom cijele nekretnine koji je jednako velik kao i dijelovi ostalih suvlasnika  4. Suvlasnički dio s neodređenim omjerom ETAŽNO VLASNIŠTVO (E-4)  U podrumu dvije prostorije u kojima se nalazi uređeno skladište knjiga Pedagoško književnog Zbora (sjeverna strana zgrade, ulaz s Trga maršala Tita br. 4), koji je neodvojivo povezan s odgovarajućim suvlasničkim dijelom cijele nekretnine koji je jednako velik kao i dijelovi ostalih suvlasnika | Zk. uložak 7761  Glavna knjiga Centar novi |
|  |  |  |  |  | 5. Suvlasnički dio s neodređenim omjerom ETAŽNO VLASNIŠTVO (E-5)  U podrumu dvije prostorije koje služe za arhivu i jedna klupska prostorija (jugoistočna strana zgrade) prosvjetnih radnika, koji je neodvojivo povezan s odgovarajućim suvlasničkim dijelom cijele nekretnine koji je jednako velik kao i dijelovi ostalih suvlasnika |  |
| SINDIKAT HRVATSKIH UČITELJA, OIB: 99953778541 | | | | | | |
| 5. | PRIMORSKO-GORANSKA ŽUPANIJA | CRIKVENICA | k.č.br. 134 k.o. Crikvenica  HRVATSKI UČIT. DOM 4265 m²  ZG, 4POM OB, 3PA I OK 4265 m²  Ukupna površina katastarskih čestica  4265 m² | Posjedovni list 1616  k.o. Crikvenica | k.č.br. 962/1 k.o. Crikvenica  ZGRADA SA ČETIRI POMOĆNA OBJEKTA, TRI PAVILJONA, DVOR I PARK, 938 čhv | ZK uložak 3740  Glavna knjiga Crikvenica |
| k.č.br. 135/1 k.o. Crikvenica  STROSS. ŠET. 2053 m²  ZGR, BUT. ST, DV I PARK 2053 m²  k.č.br. 135/2 k.o. Crikvenica  STROSS. ŠET. 385 m²  NEPLODNO ZEMLJIŠTE 385 m²  Ukupna površina katastarskih čestica  2438 m² | Posjedovni list 1585  k.o. Crikvenica | k.č.br. 958/1 k.o. Crikvenica  ZGRADA, BUTAN STANICA, DVOR I PARK, 571 čhv | ZK uložak 6414  Glavna knjiga Crikvenica |
| SINDIKAT HRVATSKIH UČITELJA, OIB: 99953778541 | | | | | | |

PRILOG IV.

NEKRETNINE ZA IZDAVANJE TABULARNE IZJAVE

|  |  |  |  |  |  |  |
| --- | --- | --- | --- | --- | --- | --- |
| 1. | GRAD  ZAGREB | GRAD  ZAGREB | Sindikalni dom na sljemenu i pripadajuća okućnica | PL. 2897 K.O. ŠESTINE  DIO K.Č. BR. 5423/1 k.o. Šestine | ZK. ULOŽAK 10124 K.O. ŠESTINE  DIO ČESTICE 4227/2 K.O. ŠESTINE | Nekretnina je dio velike čestice ukupne površine 1.514.034 m². Prije prijenosa vlasništva potrebno je parcelirati zemljište i provesti u katastru geodetski elaborat na način da se utvrdi zemljište neophodno za redovitu uporabu zgrade |
| 2. | GRAD  ZAGREB | GRAD  ZAGREB | k.č.br. 2156 k.o. Centar Novi  Ulica Andrije Hebranga-Trg Republike Hrvatske 1293 m³  KUĆA, Zagreb, Trg Republike Hrvatske 4, Zagreb, Ulica Andrije Hebranga 40, 868 m²  DVORIŠTE 425 m² | Posjedovni list 7761  k.o. Centar Novi | Zk. uložak 7761 k.o. Centar novi  k.č.br. 2156 k.o. Centar Novi  ULICA ANDRIJE HEBRANGA-TRG REPUBLIKE HRVATSKE  1293 m²  DVORIŠTE 425 m²  KUĆA, ZAGREB, TRG REPUBLIKE HRVATSKE 4, ZAGREB, ULICA ANDRIJE HEBRANGA 40, 868 m²  UKUPNO: 1293 m² | U tijeku je postupak etažiranja zgrade-uglovnice na adresi Trg Republike Hrvatske 4, Zagreb, Ulica Andrije Hebranga 40.  Nakon etažiranja će se na Sindikat hrvatskih učitelja prenijeti vlasništvo prostorija u prizemlju (trenutno sve etaža E-1) osim prostora u prizemlju lijevo koje koristi Hrvatski pedagoško-književni zbor. |
|  |  |  | Ukupna površina katastarskih čestica 1293 |  | 1. Suvlasnički dio s neodređenim omjerom ETAŽNO VLAS­NIŠTVO (E-1) Sve prostorije nalazeće se u prizemlju bez izuzetaka, koji je neodvojivo povezan sa odgovarajućim suvlasničkim dijelom cijele nekretnine koji je jednako velik kao i dijelovi ostalih suvlasnika.  2. Suvlasnički dio s neodređenim omjerom ETAŽNO VLASNIŠTVO (E-2) Osam prostorija u I. (prvom) katu koje služe za školski muzej i klupske prostorije (izuzev dva dvosobna stana), koji je neodvojivo povezan sa odgovarajućim suvlasničkim dijelom cijele nekretnine koji je jednako velik kao i dijelovi ostalih suvlasnika. | Na prvom katu (trenutno je cijeli prvi kat etažiran kao E-2) će se, nakon provedbe postupka etažiranja, na Sindikat hrvatskih učitelja, prenijeti vlasništvo novonastalih etaža koje će prikazivati urede za koje se utvrdi da su ih koristili sindikati.  Na drugom katu se (osim etaže E-3) nalaze uredi koji nisu upisani u zemljišne knjige, a vlasništvo kojih će se prenijeti na Sindikat hrvatskih učitelja nakon etažiranja zgrade.  Na trećem katu i potkrovlju (trenutno treći i potkrovlje nisu upisani u zemljišne knjige) će se, nakon provedbe postupka etažiranja, na Sindikat hrvatskih učitelja, prenijeti vlasništvo novonastalih etaža koje će prikazivati urede za koje se utvrdi da su ih koristili sindikati. |